pythainlp/thai_wikipedia_clean_20230101 huggingface dataset:
หลังจากข่าวประเสริฐถูกประกาศไปในเมือง โคโลสี ก็เริ่มมีคริสเตียนเกิดขึ้น จนมีการตั้งคริสตจักร แต่ในเวลาไม่นาน ผู้ที่ไม่เชื่อได้เริ่มต่อต้าน และผู้เชื่อใหม่บางคนก็กลับไปประพฤติตามโลกียวิสัยเดิม เอปาฟรัสจึงเดินทางมาหานักบุญเปาโลซึ่งกำลังติดคุกอยู่ที่กรุงโรม เล่าเรื่องราวต่าง ๆ ให้ฟังและเป็นที่มาของการเขียนจดหมายฉบับนี้ขึ้น ในบรรดาจดหมายที่นักบุญเปาโลได้เขียนไปถึงคริสตจักรในเมืองต่าง ๆ นั้น โคโลสี นับว่าเป็นจดหมายที่แปลกมาก เพราะในขณะที่เขียนจดหมายฉบับนี้ นักบุญเปาโลทราบแต่เพียงว่า จะส่งไปให้บรรดาคริสเตียนในเมือง โคโลสี อ่าน แต่ยังไม่ทราบว่าจะเป็นใครบ้าง เนื่องจากไม่เคยพบกันมาก่อน ด้วยเหตุนี้นักบุญเปาโลจึงเลือกใช้ข้อความที่เป็นทางการ แตกต่างไปจากจดหมายฉบับอื่น ๆ ที่แสดงความรู้สึกส่วนตัวบ้าง
เนื้อหาหลักที่อยู่ในพระธรรมเล่มนี้คือ "ความสมบูรณ์ของพระคริสต์" นักบุญเปาโลต้องการให้ผู้อ่านเข้าใจว่า ในพระเยซู ทุกอย่างสมบูรณ์แบบและเพียงพอแล้ว ไม่จำเป็นต้องพึ่งพาปรัชญาหรือคำสอนของมนุษย์อื่นใดอีก ดังที่เขียนไว้ว่า "เพราะว่าในพระองค์นั้น สภาพของพระเจ้าดำรงอยู่อย่างบริบูรณ์"
จุดประสงค์หลักในพระธรรมเล่มนี้ที่นักบุญเปาโลต้องการจะสื่อถึงผู้อ่าน มีอยู่ 2 ประการ หนึ่งคือ ต้องการให้ผู้อ่านมั่นคงอยู่ในความเชื่อตามหลักของพระเยซู อย่าถูกล่อลวงไปตามคำสอนของมนุษย์ เช่น "จงระวังให้ดี อย่าให้ผู้ใดทำให้ท่านตกเป็นเหยื่อด้วยหลักปรัชญา และด้วยคำล่อลวงอันเหลวไหลตามตำนานของมนุษย์ ตามวิญญาณต่าง ๆ แห่งสากลจักรวาล ไม่ใช่ตามพระคริสต์" หรือกลับไปประพฤติตามวิถีชีวิตเดิมตามทางโลก เช่น "ถ้าท่านตายกับพระคริสต์พ้นจากวิญญาณต่าง ๆ แห่งสากลจักรวาลแล้ว เหตุไฉนท่านจึงมีชีวิตอยู่เหมือนกับว่าท่านยังอยู่ฝ่ายโลก ยอมอยู่ใต้บัญญัติต่าง ๆ อันเป็นหลักธรรมและคำสอนของมนุษย์" เป็นต้น
ประการที่สองคือ ต้องการให้ผู้อ่านทราบถึงแนวทางการปฏิบัติตนเป็นคริสเตียนที่ดี ทิ้งการประพฤติตามโลกียวิสัยเดิม ในส่วนนี้ นักบุญเปาโลได้เขียนไว้ละเอียด แต่สามารถสรุปได้ว่า "เพราะว่าท่านได้ปลดวิสัยมนุษย์เก่ากับการปฏิบัติของมนุษย์นั้นเสียแล้ว และได้สวมวิสัยมนุษย์ใหม่ ที่กำลังทรงสร้างขึ้นใหม่ตามพระฉายของพระองค์ผู้ทรงสร้าง ให้รู้จักพระเจ้า"
1. คำทักทายและคำอธิษฐาน 1:1 - 12
2. คำสอนเรื่องพระคริสต์ 1:13 - 2:15
3. การนำไปใช้ของศาสนศาสตร์เรื่องพระคริสต์ 2:16 - 4:6
4. ข้อคิดเห็นก่อนจบจดหมายและคำทักทาย 4:7 - 8
คอนสแตนติโน ดังกลา
คอนสแตนซิโอ ดังกลา (Constancio Dangla) นักมวยสากลชาวฟิลิปปินส์ สถิติการชก 38 ครั้ง ชนะ 24 (น็อค 7) เสมอ 3 แพ้ 11
ดังกลาขึ้นชกมวยสากลครั้งแรกเมื่อ 11 ธันวาคม พ.ศ. 2525 ชนะคะแนน ปีเตอร์ กวนที่ฟิลิปปินส์ จากนั้น ขึ้นชกชนะเป็นส่วนใหญ่ในฟิลิปปินส์ จนได้ครองแชมป์ฟิลิปปินส์รุ่นซูเปอร์ฟลายเวทเมื่อ 21 มิถุนายน พ.ศ. 2529 ชนะคะแนน รูเบน เดอ ลาครูซ ได้แชมป์มาครอง และชกป้องกันตำแหน่งไว้ได้ถึง 3 ครั้ง ก่อนจะเสียแชมป์ไปเมื่อ 7 พฤษภาคม พ.ศ. 2531 แพ้คะแนนโดยเทคนิค เอเดล เกโรมิโน ในระหว่างที่เป็นแชมป์นี้ ดังกลาได้ไปชกกับมุน ซองกิลทีเกาหลีใต้ เมื่อ พ.ศ. 2530 ซึ่งดังกลาเป็นฝ่ายแพ้น็อคในยกที่ 3 และมาชกกับเขาค้อ แกแล็คซี่ในไทยในปีเดียวกัน ปรากฏว่าเป็นฝ่ายแพ้น็อคในยกที่ 4 และไปชกนอกรอบที่ญี่ปุ่นเมื่อ พ.ศ. 2531 ก็เป็นฝ่ายแพ้น็อค คิโยชิ ฮาตานากะ ยก 3
หลังจากเสียแชมป์ฟิลิปปินส์แล้ว ดังกลาขึ้นชกชนะที่ฟิลปปินส์ 1 ครั้งก็หยุดชกไป 4 ปี กลับมาชกอีกใน พ.ศ. 2535 ชกชนะอีกครั้งก็มาชิงแชมป์เงารุ่นซูเปอร์ฟลายเวท WBC ในไทยเมื่อ 17 มกราคม พ.ศ. 2536 ปรากฏว่าเป็นฝ่ายแพ้คะแนนโดยเทคนิค ต่อศักดิ์ ศศิประภายิม ไม่ได้แชมป์ ดังกลาขึ้นชกแก้มือกับต่อศักดิ์แบบนอกรอบอีกครั้งในเดือนมีนาคม ปีเดียวกัน คราวนี้ดังกลาแพ้น็อคแค่ ยก 3 ดังกลาขึ้นชกอีกเพียงสองครั้ง หลังจากที่แพ้น็อค การี การาย ยก 4 เมื่อ 17 กรกฎาคม พ.ศ. 2536 ดังกลาก็แขวนนวมไป
Duchy of Bohemia
อาณาจักรดยุคแห่งโบฮีเมีย
พระเจ้าออทโทคาร์ที่ 2 แห่งโบฮีเมีย
พระเจ้าออทโทคาร์ที่ 2 แห่งโบฮีเมีย  (ราว ค.ศ. 1233 - 26 สิงหาคม ค.ศ. 1278) เป็นพระมหากษัตริย์แห่งราชอาณาจักรโบฮีเมียผู้ทรงครองราชสมบัติต่อจากพระราชบิดาพระเจ้าเวนสเลาสที่ 1 ในปี ค.ศ. 1253 และครองราชย์ต่อมาจนเสด็จสวรรคตเมื่อวันที่ 26 สิงหาคม ค.ศ. 1278 พระราชโอรสพระเจ้าเวนสเลาสที่ 2 ทรงเป็นผู้สืบราชสมบัติต่อจากพระองค์
พระเจ้าออทโทคาร์ที่ 2 ทรงเป็นดยุกแห่งออสเตรียระหว่าง ค.ศ. 1251 จนถึงปี ค.ศ. 1276 ดยุกแห่งสไตเรียระหว่าง ค.ศ. 1260 จนถึงปี ค.ศ. 1276, ดยุกแห่งคารินเทียระหว่าง ค.ศ. 1269 จนถึงปี ค.ศ. 1276 และดยุกแห่งคาริโอลาระหว่าง ค.ศ. 1269 จนถึงปี ค.ศ. 1276
พระเจ้าออทโทคาร์ที่ 2 เป็นพระราชโอรสองค์ที่สองของพระเจ้าเวนสเลาสที่ 1 และ คุนิกุนเดอแห่งโฮเฮ็นสเตาเฟ็น
Ottokar II of Bohemia
พระเจ้าออตโตคาร์ที่ 2 แห่งโบฮีเมีย
ออตโตคาร์ที่ 2 แห่งโบฮีเมีย
Premysl Otakar II
Premysl Ottokar II
Otakar II of Bohemia
มอม (เรื่องสั้น)
มอม เป็นเรื่องสั้น แต่งโดย ม.ร.ว. คึกฤทธิ์ ปราโมช เป็นเรื่องราวเกี่ยวกับสุนัขพันธุ์ผสมระหว่างอัลเซเชียน กับสุนัขพันธุ์ไทย ชื่อ "มอม" เนื้อเรื่องจำลองเหตุการณ์ในช่วงสงครามโลกครั้งที่ 2 ประมาณ พ.ศ. 2485 - 2488 ย่านถนนเพชรบุรีและถนนราชวิถี กรุงเทพมหานคร
เรื่องมอมได้รับการนำมาใช้เป็นบทเรียนในหนังสือวิชาภาษาไทย ระดับชั้นมัธยมศึกษา
เรื่องสั้นมอมได้รับการนำไปทำละครโทรทัศน์เมื่อปี พ.ศ. 2540 ออกอากาศทางช่อง 5โดยฐาปกรณ์ ดิษยนันทน์ รับบทนายของมอม จินตหรา สุขพัฒน์ รับบทนายผู้หญิง และผู้เกริ่นเรื่องคือ อาคม มกรานนท์ และ ดิษย์ลดา ดิษยนันทน์
และถูกสร้างเป็นละครเวทีเพลง โดย ดรีมบอกซ์ ในชื่อ "มอม เดอะ มิวสิคัล" ตลอดเดือนมกราคม พ.ศ. 2559 ณ โรงละครเอ็มเธียเตอร์ นำแสดงโดย ธีรนัยน์ ณ หนองคาย, พิจิกา จิตตะปุตตะ, จิตรคุปต์ สุนทรศิลป์ชัย, ทรงสินธ์ ศิริคุณารัศม์, วสุธิดา ปุณวัฒนา, กรกวรรษ ศิลปี, แก้วกาญจน์ ชื่นเป็นนิจ และ ธมกร จักราวรวุธ
และเป็นละครโทรทัศน์อีกครั้งเมื่อปี พ.ศ. 2560 ทางสถานีโทรทัศน์ไทยพีบีเอส วันเสาร์-อาทิตย์ ในเวลา 20:30 น. นำแสดงโดย เทมส์ สรรพกิจ และ พิมดาว พานิชสมัย
ราชอาณาจักรอิตาลี (ค.ศ. 1861–1946)
NC TRUE
ดัชชีคารินเทีย
ดัชชีคารินเทียหรือดัชชีแคร์นเทิน (, , ) เป็นดัชชีที่เป็นรัฐบริวารของจักรวรรดิโรมันอันศักดิ์สิทธิ์มาตั้งแต่ ค.ศ. 976 จนถึง ค.ศ. 1806 เมื่อจักรวรรดิถูกยุบตัว หลังจากนั้นก็ตกไปเป็นส่วนหนึ่งของจักรวรรดิออสเตรีย จนถึง ค.ศ. 1918 เมื่อจักรวรรดิถูกยุบตัว ตามสนธิสัญญาแซ็ง-แฌร์แม็ง-อ็อง-แล (ค.ศ. 1919) ดินแดนส่วนใหญ่ของคารินเทียก็ก่อตั้งเป็นรัฐคารินเทียของออสเตรีย ส่วนเล็กทางตะวันออกเฉียงใต้ (ราวครึ่งหนึ่งของบริเวณสโลวีน (มณฑลคารินเทีย) และเมืองเยแซร์สโค) รวมเป็นส่วนหนึ่งของราชอาณาจักรแห่งชาวเซิร์บ โครแอต และสโลวีนที่ก่อตั้งขึ้นใหม่ ขณะที่บริเวณหุบเขาคานาเลและเมืองทาร์วิสซิโอตกไปเป็นของราชอาณาจักรอิตาลี
Duchy of Carinthia
ดยุคแห่งคารินเทีย
Carinthia (duchy)
จุมพล มั่นหมาย
จุมพล มั่นหมาย เป็นอดีตรองเลขาธิการพระราชวังฝ่ายความมั่นคงและกิจกรรมพิเศษ อดีตรองผู้บัญชาการตำรวจแห่งชาติ กำกับดูแลงานด้านนครบาล อดีตผู้ตรวจสอบกิจการสหกรณ์ออมทรัพย์พระราชทานในสมเด็จพระบรมโอรสาธิราชฯ สยามมกุฎราชกุมารอดีต ที่ปรึกษากิตติมศักดิ์นิตยสาร Cop's Magazine
จุมพล มั่นหมาย เกิดเมื่อวันที่ 23 กันยายน พ.ศ. 2493 ที่อำเภอเมือง จังหวัดลำปาง เป็นบุตรชายของ พล.ต.ท.จุฑา และนางขวัญใจ มั่นหมาย
การศึกษาจบระดับมัธยมจากโรงเรียนสวนกุหลาบวิทยาลัยรุ่นที่ 82, โรงเรียนตำรวจนครบาลรุ่น 34 , โรงเรียนนายร้อยตำรวจสามพรานรุ่นที่ 26 รุ่นเดียวกับ ดร.ทักษิณ ชินวัตร นายกรัฐมนตรีคนที่ 23 ของไทย ศึกษาเพิ่มเติม สาขาพัฒนาบริหารศาสตรมหาบัณฑิต สถาบันบัณฑิตพัฒนบริหารศาสตร์ (นิด้า), หลักสูตรบริหารงานตำรวจชั้นสูง รุ่นที่ 15, วิทยาลัยป้องกันราชอาณาจักร รุ่นที่ 4212
จุมพลเสียชีวิตอย่างสงบจากอาการปอดติดเชื้อ ด้วยในวัย 72 ปี ได้หลังเข้ารักษาตัวที่ โรงพยาบาลศิริราช มาร่วม 2 เดือน กระทั่งอาการทรุดลง และเสียชีวิตเมื่อคืนวันที่ 1 พฤศจิกายน พ.ศ. 2565 เมื่อเวลาประมาณ 00.38 น. เพื่อเตรียมทำพิธีทางศาสนา ได้จัดพิธีรดน้ำศพในวันที่ 2 พฤศจิกายน พ.ศ. 2565 เวลา 16.00 น. ณ ศาลาบุพการีอนุสรณ์ วัดพระศรีมหาธาตุวรมหาวิหาร เขตบางเขน โดยมี พันตำรวจเอก ศิววงศ์ ดำรงสัจจ์ศิริผู้กำกับการกองกำกับการ 3 กองบังคับการปฏิบัติการพิเศษ เข้าร่วมในพิธีรดน้ำศพ ในการนี้ พลอากาศเอก สถิตย์พงษ์ สุขวิมล พลตำรวจเอก ต่อศักดิ์ สุขวิมล ทักษิณ ชินวัตร และ พลตำรวจโทอัครเดช พิมลศรี ส่งพวงหรีดเข้าร่วมในพิธี
ส่วนกำหนดการสวดพระอภิธรรมในวันที่ 2 - 8 พฤศจิกายน พ.ศ. 2565 เวลา 17.30 น. และ 18.30 น. และมีพิธีฌาปนกิจในวันที่ 9 พฤศจิกายน พ.ศ. 2565 เวลา 17.00 น.
จุมพล มั่นหมาย เริ่มต้นชีวิตราชการจากการเป็นตำรวจตระเวนชายแดน (ตชด.) ที่อำเภออรัญประเทศ ก่อนที่จะย้ายเข้าสู่พื้นที่นครบาล ในตำแหน่ง สารวัตรป้องกันปราบปราม สถานีตำรวจนครบาลบางซื่อ (สวป.สน.บางซื่อ) จากนั้นย้ายไปอยู่กองปราบปราม จนเป็นรองผู้บังคับการปราบปราม (ผบก.ป.)
หลังจากได้รับพระราชทานยศ พลตำรวจตรี (พล.ต.ต.) แล้วจุมพล มั่นหมายเลื่อนจากผู้บังคับการตำรวจภูธรจังหวัดนนทบุรี เป็นผู้ช่วยผู้บัญชาการตำรวจภูธรภาค 1 (ผช.ผบช.ภ.1) และได้รับพระราชทานยศ พลตำรวจโท (พล.ต.ท.) แล้วเลื่อนเป็นผู้บัญชาการตำรวจภูธรภาค 3 (ผบช.ภ.3) ก่อนที่จะย้ายมาดูแลงานด้านการข่าวและปราบปราม ด้วยการเป็นผู้บัญชาการตำรวจสันติบาล และได้ใกล้ชิดกับการเมืองมากขึ้น ด้วยการเป็นรักษาการ ผู้อำนวยการสำนักข่าวกรองแห่งชาติ , ผู้อำนวยการสำนักข่าวกรองแห่งชาติ คนที่ 12 (มาปฏิบัติราชการที่สำนักนายกรัฐมนตรี ตั้งแต่วันที่ 21 กันยายน พ.ศ. 2549 ตามคำสั่งของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข) , ที่ปรึกษานายกรัฐมนตรีฝ่ายข้าราชการประจำ (นักบริหาร 11) , ที่ปรึกษา (สบ 10) (ทำหน้าที่หัวหน้าที่ปรึกษาด้านความมั่นคง) สำนักงานตำรวจแห่งชาติ และรองผู้บัญชาการตำรวจแห่งชาติ
ผลงานที่สำคัญ ๆ ที่ปรากฏเป็นข่าวที่เคยผ่านมาแล้ว เช่น คดีเพชรซาอุ, คดีฆ่า 2 แม่ลูกครอบครัวศรีธนะขันธ์, คดีสังหารนายแสงชัย สุนทรวัฒน์ ผู้อำนวยการองค์การสื่อสารมวลชนแห่งประเทศไทย (อ.ส.ม.ท.) เป็นต้น
ในปี พ.ศ. 2552 จุมพล มั่นหมาย ถูกจับตาว่าอาจจะได้เป็นผู้บัญชาการตำรวจแห่งชาติ ต่อจาก พล.ต.อ.พัชรวาท วงษ์สุวรรณ โดยมีชื่อถูกเสนอเคียงคู่มากับ พล.ต.อ.ปทีป ตันประเสริฐ และได้รับการสนับสนุนจากทางนายสุเทพ เทือกสุบรรณ รองนายกรัฐมนตรีดูแลด้านความมั่นคง, นายนิพนธ์ พร้อมพันธุ์ เลขาธิการนายกรัฐมนตรี และกลุ่มของทางนายเนวิน ชิดชอบด้วย แต่สุดท้ายนายอภิสิทธิ์ เวชชาชีวะ เลือกที่จะเสนอชื่อ พล.ต.อ.ปทีป แต่ไม่ได้รับความเห็นชอบจากคณะกรรมการตำรวจแห่งชาติ นายอภิสิทธ์จึงแต่งตั้ง พล.ต.อ.ปทีป เป็นรักษาการผู้บัญชาการตำรวจแห่งชาติ ยาวนานกระทั่งเกษียณอายุราชการ พร้อมกับจุมพล มั่นหมายในปี พ.ศ. 2553
ชีวิตส่วนตัวจุมพล มั่นหมาย มีฉายาที่สื่อมวลชนนิยมเรียกว่า "บิ๊กจุ๋ม" สมรสกับนางฐนกร มั่นหมาย ด้านสังคม เคยได้รับการเลือกตั้งให้เป็นนายกสมาคมศิษย์เก่าสวนกุหลาบวิทยาลัย ในพระบรมราชูปถัมภ์
ปี พ.ศ. 2554 มีพระบรมราชโองการโปรดเกล้าฯ ให้บรรจุจุมพล มั่นหมาย กลับเข้ารับราชการเป็นข้าราชการพลเรือนในพระองค์ และแต่งตั้งให้ดำรงตำแหน่ง ประจำสำนักพระราชวังพิเศษ ตำแหน่งประเภทบริหาร ระดับสูง
วันที่ 23 กันยายน พ.ศ. 2559 ได้มีพระบรมราชโองการโปรดเกล้าฯ แต่งตั้งให้จุมพล มั่นหมายดำรงตำแหน่งรองเลขาธิการพระราชวังฝ่ายความมั่นคงและกิจกรรมพิเศษ
สำนักงานตำรวจแห่งชาติแจ้งดำเนินคดีรุกป่า ลงวันที่ 6 กุมภาพันธ์ พ.ศ. 2560และสำนักพระราชวังลงโทษไล่ออกจากราชการในวันที่ 27 กุมภาพันธ์ พ.ศ. 2560 ฐานประพฤติชั่วร้ายแรง ใช้ตำแหน่งหน้าที่ราชการไปในทางที่ไม่ถูกต้อง และได้ถูกจับกุมพร้อมพวกในช่วงเวลาต้นเดือนมีนาคม พ.ศ. 2560 ซึ่งหนึ่งในนั้นมีนางฐนกรซึ่งเป็นภรรยารวมอยู่ โดยทุกคนยกเว้นจำเลยได้รับการประกันตัว
จุมพล มั่นหมาย เคยได้รับและถูกเรียกคืนเครื่องราชอิสริยาภรณ์ชั้นสูงสุดตระกูลต่างๆ ดังนี้
อาณาจักรดยุคแห่งคารินเธีย
ดยุคแห่งคารินเธีย
ศิลปะถาลาปริวัต
ศิลปะแบบถาลาบริวัต พ.ศ. 1150 เรียกตามชื่อสถานที่ค้นพบ ทับหลังกลุ่มหนึ่ง บริเวณเมืองธาราบริวัตร จังหวัดสตึงเตรงของประเทศกัมพูชา ริมแม่น้ำโขง ทางภาคใต้ของประเทศลาว จากบริเวณที่มีแม่น้ำไหลวน
เนื่องจากลักษณะทับหลัง แบบถาลาบริวัตมีลักษณะ คล้ายศิลปะอินเดีย แบบคุปตะและหลังคุปตะ นักวิชาการ จึงกำหนดอายุ ประมาณ พุทธศตวรรษ ที่ 12
จอร์จ โซรอส
จอร์จ โซรอส (เกิด 12 สิงหาคม ค.ศ. 1930) เดิมชื่อ จอร์จี ชวาร์ตซ์  นักธุรกิจชาวอเมริกันเชื้อสายฮังการี เป็นนักวิเคราะห์ค่าเงิน นักลงทุนหุ้น ปัจจุบันดำรงตำแหน่งประธานบริษัท Soros Fund Management และสถาบัน Open Society Institute
นิตยสาร ฟอร์บส์ ได้จัดให้ จอร์จ โซรอส อยู่ในอันดับที่ 35 ของบุคคลที่รวยที่สุดในโลก มีทรัพย์สินมูลค่าประมาณ 14,000 ล้านดอลลาร์สหรัฐ
เขาได้บริจาคเงิน 6 พันล้านดอลลาร์สหรัฐเพื่อการกุศลตั้งแต่ ค.ศ. 1979 เป็นต้นมา
โซรอสเคยเป็นสมาชิกในคณะกรรมการของ Council on Foreign Relations และยังเป็นผู้ริเริ่มก่อตั้ง Center for American Progress
ปัจจุบันจอร์จ โซรอส ก็ยังคงมีตัวแทนในคณะกรรมการอยู่ แม้ว่าตัวเขาเองจะคิดว่าเป็นการกล่าวชมยกยอกันมากเกินไป แต่ชาวรัสเซียและชาวตะวันตกก็มองว่าการสนับสนุนทางการเงินและการจัดการของเขา เป็นสิ่งสำคัญที่ทำให้ Georgia’s Rose ประสบความสำเร็จในสหรัฐอเมริกา
อดีตประธานธนาคารกลางสหรัฐฯ (Fed) ได้เขียนถึงจอร์จ โซรอส หลังจากที่เขาออกหนังสือ "The Alchemy of Finance" เมื่อปี ค.ศ. 2003 ว่า จอร์จ โซรอส ได้สร้างความโดดเด่นในด้านที่เขาเป็นผู้วิเคราะห์มาก โซรอสนับได้ว่าเป็นบุคคลที่ประสบความสำเร็จอย่างมหาศาล และเป็นที่รู้กันในความฉลาดหลักแหลมของเขา เพราะโซรอสจะถอนตัวเมื่อยังอยู่ในจุดที่มีความได้เปรียบ
การกระทำของโซรอสได้เพิ่มแรงกระตุ้นให้มีการเปลี่ยนแปลงในหลายประเทศให้กลายเป็นประเทศที่สนับสนุนสังคมเปิด
นอกจากโซรอสจะส่งเสริมเสรีทางการค้าแล้ว สิ่งที่สำคัญกว่าคือการที่ปรับให้ประชาชนเปิดรับความคิดใหม่ๆ ให้ประชนของประเทศนั้นๆ ยอมรับฟังแนวคิดและการกระทำที่แตกต่างออกไป
โซรอสเกิดที่เมืองบูดาเปสต์ เมืองหลวงของประเทศฮังการี
จอร์จ โซรอส เป็นลูกชายของ Tivarda Soros (หรือ Teodoro) ซึ่งเป็นผู้เขียนหนังสือเรื่อง Esperantist
Tivarda Soros เป็นชาวฮังการีเชื้อสายยิว เคยตกเป็นเชลยศึกเมื่อสมัยสงครามโลกครั้งที่ 1 และได้หนีจากประเทศรัสเซียกลับมาอยู่กับครอบครัวที่บูดาเปสต์
หลังจากนั้นไม่นาน ทางครอบครัวได้เปลี่ยนชื่อจาก Schwartz เป็น Soros เพื่อปรับตัวกับการเติบโตของการต่อต้านชาวยิวและความนิยมของระบบฟาสซิสต์
Tivarda ชอบชื่อนี้ เพราะว่าเมื่อสะกดกลับหลัง แล้ว ก็ยังเหมือนเดิม (S-O-R-O-S ) และเพราะมันมีความหมายในภาษาฮังการีว่า “คนต่อไป”
และในภาษา Esperanto โซรอสมีความหมายที่แปลได้ว่า “จะทะยานขึ้นไปยังในอากาศ” ตั้งแต่เด็กจอร์จ โซรอส ถูกอบรมสั่งสอนเป็นอย่างดีให้พูดภาษา Esperanto ตั้งแต่เกิด
จึงทำให้เขาเป็นหนึ่งในจำนวนคนที่หายากที่จะมีภาษา Esperanto เป็นภาษาแม่ จอร์จเคยกล่าวไว้ว่า เขาเติบในครอบครัวยิวพ่อแม่ของเขามักระมัดระวังเกี่ยวกับรากศาสนาของเขา
โซรอสแต่งงานและหย่าสองครั้ง กับ Annaliese Witschak และ Susan Weber Soros เขามีบุตรทั้งหมด 5 คน
Robert, Andrea, Jonathan กับภรรยาคนแรก
Annaliese และ Alexander, Gregory กับภรรยาคนที่สอง
Susan พี่ชายของ จอร์จ Paul Soros ผู้ซึ่งเป็นนักลงทุนส่วนตัว และคนใจบุญ เป็นวิศวกรที่เกษียณแล้ว ได้ก่อตั้ง Paul and Daisy Soros Fellowships for Young Americans และยังเป็นหัวเรือใหญ่ใน Soros Associates ซึ่งเป็นบริษัทวิศวกรรมนานาชาติที่มีฐานอยู่ในนครนิวยอร์ก
หลานของจอร์จโซรอส Peter Soros ซึ่งเป็นลูกชายของ Paul Soros ได้แต่งงานกับสตรีที่ชื่อ Flora Fraser ผู้ซึ่งเป็นบุตรีของ Lady Antonia Fraser และ Sir Hugh Fraser และมีพ่อเลี้ยงนั่นคือ นักเขียนรางวัลโนเบล ฮาโรลด์ พินเทอร์
เมื่อตอนที่นาซีเข้ายึดฮังการี ในเดือนมีนาคม 1944 โซรอสมีอายุได้ 13 ปี เขาเคยได้ทำงานใน Jewish Council ซึ่งถูกก่อตั้งขึ้นเมื่อสมัยที่นาซียึดครองฮังการี
เพื่อที่จะใช้กำลังในการต่อต้านชาวยิวของนาซีและรัฐบาลฮังการี โซรอสเคยเล่าถึงประสบการสองวันนี้กับนักเขียน Michael Lewis ว่า:
พวก Jewish Council บอกให้เด็กตัวเล็กๆ แจกใบเนรเทศออกจากประเทศ ฉันถูกสั่งให้ไปที่ Jewish Council และก็ได้กระดาษแผ่นเล็กๆ มาเขียนว่า “รายงานตัวที่ Rabbi Seminar ตอน 9 โมงเช้า” และฉันก็ได้รับรายชื่อ ฉันเอากระดาษใบนั้นไปให้พ่อฉันดู พ่อฉันรู้ทันทีว่ามันคืออะไร มันคือรายชื่อทนายเชื้อสายยิวทั้งหมด พ่อบอกว่า “เธอไปส่งใบตามใบสั่งและบอกพวกเขาว่าถ้าไปรายงานตัวพวกคุณจะถูกเนรเทศ”
เพื่อป้องกันไม่ให้ลูกชายของเขาถูกพวกนาซีจับตัว พ่อของจอร์จโซรอสจ่ายเงินให้กับราชการในกระทรวงกสิกรเพื่อที่จะให้โซรอสไปอยู่ที่นั่นระหว่างฤดูร้อนของปี 1944 ในฐานะลูกบุญธรรม จอร์จ โซรอสต้องซ่อนความเป็นยิวของเขา แม้ว่าทางรัฐบาลกำลังยึดทรัพชาวยิวอยู่
ในปีต่อมาเขาได้รอดพ้นจากการต่อสู้ในเมืองบูดาเปสต์ โซรอสได้แลกเปลี่ยนเงินตราและเครื่องประดับ เมื่อครั้งที่เงินเฟ้อในประเทศฮังการีช่วงปี 1945-46
โซรอสย้ายสัญชาติไปอังกฤษเมื่อปี 1947 และจบจากวิทยาลัยเศรษฐศาสตร์และรัฐศาสตร์แห่งลอนดอนในปี 1952
โซรอสได้ทำงานเสริมเป็นพนักงานเสิร์ฟและเด็กยกกระเป๋าตามสถานีรถไฟ ทั้งๆ ที่เป็นนักศึกษาด้านปรัชญากับ Karl Popper
ทางมหาวิทยาลัยได้ขอให้โซรอสช่วยเป็นติวเตอร์เพื่อแลกกับเงิน 40 ปอนด์จากกองทุน Quaker และสุดท้ายได้ทำงานกับธนาคาร Singer &amp; Friedlander
1956 โซรอสย้ายไปนิวยอร์ก ในตำแหน่งนักเก็งกำไรจากการแลกเปลี่ยนกับบริษัท F.M. Mayer ตั้งแต่ปี 1956-59
และเป็นนักวิเคราะห์ กับ Wertheim and Company ตั้งแต่ 1959-1963 ระหว่างนี้นี่เองที่เข้าได้คิดค้น “Reflexivity” ซึ่งมาจากความคิดของ Karl Popper
Reflexivity คือ การเชื่อว่า การที่บุคคลที่เกี่ยวข้องเห็นการประเมินมูลค่าของตลาดอะไรก็ได้ มีผลกระทบต่อกลไลการประเมินมูลค่าของตลาดนั้นๆ ไม่ว่าจะในทางบวกหรือลบก็ตาม
แต่โซรอสก็รู้ตัวว่า เขาจะไม่ทำเงินจากทฤษฏีของเขาเลยหากเขาไม่ลงทุนด้วยตัวเอง เขาเริ่มที่จะสังเกตและวิเคราะห์วิธีการลงทุน ตั้งแต่ปี 1963-73 เขาทำงานให้กับ Arnhold and S.Bleichroeder ที่นี่เองเขาได้รับตำแหน่งรองประธาน โซรอสสรุปเองว่าเขาเป็นนักลงทุนที่ดีกว่าจะเป็นนักปรัชญาหรือผู้บริหาร
1967 เขาเริ่มก่อตั้งกองทุน First Eagle 1969 ก็มีกองทุนรวมที่สองคือ Double Eagle
เมื่อกฎข้อบังคับจำกัดการลงทุนของเขา เขาก็ลาออกและก่อตั้งบริษัทลงทุนส่วนตัว Quantum Fund ในปี 1973
ตอนแรกเขาตั้งใจว่าจะหาเงินในวอลล์สตรีทให้เพียงพอที่จะเลี้ยงตัวเองเพื่อที่เขาจะได้เป็นนักเขียนและนักปรัชญา ซึ่งเขาคำนวณไว้ว่าประมาณ $500,000 หลังจากนั้นห้าปีก็จะเป็นไปได้
เขาเคยสมาชิกของ Carlyle Group ด้วย
โซรอสเป็นผู้ก่อตั้ง Soros Fund Management ในปี 1970
เขาได้ก่อตั้ง Quantum Fund กับ Jim Rogers ซึ่งสร้างรายได้ให้โซรอสอย่างมหาศาล Roger ได้เกษียณเมื่อปี 1980 หุ้นส่วนคนอื่นได้แก่ Victor Niederhoffer Stanley Druckenmiller
ในปี 2007 Quantum Fund ให้ผลตอบแทน 32% เป็นเงินจำนวน $2,900,000,000
Black Wenesday (16 กันยายน 1992) กองทุนของโซรอสขายหุ้นมูลค่ากว่า 1,000,000,000 ปอนด์ โดยเก็งกำไรว่าจะซื้อกลับด้วยราคาที่ต่ำกว่า
เพื่อที่จะดูว่าทางธนาคารจะขึ้นดอกเบี้ยเพื่อจะได้เทียบเท่ากับค่าเงินยุโรปหรือว่าจะปล่อยให้ค่าเงินลอยตัว
ในที่สุดธนาคารอังกฤษถอนเงินออกจาก Europen Exchange Rate Mechanism ทำให้ค่าเงินตก
ในการกระทำครั้งนี้ โซรอสสร้างกำไรประมาณ 1,100,000,000 ปอนด์ เขาขึ้นชื่อว่า “ชายผู้ทำลายธนาคารอังกฤษ”
The Times ของวันจันทร์ ที่ 26 ตุลาคม ปี 1992 ได้คัดลอกบทสนทนาของ จอร์จ โซรอส ว่า “ในตำแหน่งของเรา ในวัน Black Wenesday ต้องมีมูลค่าเกือบ 10,000,000,000 ดอลล่า แน่ เรากะว่าจะขายมากกว่านั้น ความจริงแล้วตอนที่ Norman Lamont บอกก่อนที่จะค่าเงินตกว่าจะยืมเงินเกือบ 15,000,000,000 ดอลล่า เพื่อจะปกป้องค่าเงินของเขา เราก็นึกสนุกขึ้นมาเพราะนั่นคือจำนวนที่เรากะว่าจะขายอยู่พอดี”
Stanley Druckenmiller ที่ทำการแลกเปลี่ยนภายใต้การดูแลของโซรอส เป็นผู้เห็นจุดอ่อนในค่าเงินปอนด์ สิ่งที่โซรอสทำคือดันเขาให้ทำให้มันใหญ่ขึ้น
ในปี 1997 ช่วงวิกฤติเศรษฐกิจของเอเชีย นายกรัฐมนตรีของมาเลเซีย มหาธีร์ โมฮาหมัด กล่าวหาโซรอสว่าเขาใช้ความมั่งคั่งลงโทษกลุ่มอาเซียนที่รับพม่าเข้ามาเป็นสมาชิก
แต่โซรอสก็ปฏิเสธคำกล่าวหานั้น
ในหนังสือของเขาที่ออกเมื่อเดือนพฤษภาคม 2008 The New Paradigm for Financial Markets กล่าวถึงกลุ่มที่เรียกว่า “Supperbubble” ซึ่งได้ก่อตัวขึ้นภายใน 25 ปีที่ผ่านมา
นี่เป็นหนังสือเล่มที่สามที่เขาได้เขียนที่พยากรณ์ความหายนะ
โซรอสได้กล่าวไว้ว่า เขาเป็นเหมือนเด็กเลี้ยงแกะ หนังสือเล่มแรก The Alchemy of Finance ในปี 1987 แล้วก็ The Crisis of Global Capitalism ในปี 1998 แล้วก็เล่มนี้ เพราะฉะนั้นก็มีหนังสือทั้งหมดสามเล่มที่ทำนายว่าจะมีหายนะเกิดขึ้น หลังจากเด็กเลี้ยงแกะบอกว่าหมาป่ามาสามครั้ง หมาป่าก็มาจริงๆ
เขาบอกว่าที่เขาประสบความสำเร็จเพราะว่าเขาสามารถบอกได้เมื่อการคาดเดาของเขาผิด
ฉันรวยเพียงแค่เพราะว่าฉันบอกได้ว่าเมื่อไหร่ที่ฉันผิด ฉันรอดมาได้ก็เพียงแค่เพราะฉันเอาตัวรอดได้จากข้อผิดพลาดของฉัน ฉันเคยรู้สึกปวดหลังมากๆ เพราะว่าฉันทำพลาดไป ไม่ว่าเมื่อไหร่ที่เธอทำพลาดเธอต้องสู้ พอคิดได้อย่างงั้นอาการปวกหลังของฉันก็หายไป
กุมภาพันธ์ 2009 โซรอสบอกว่า ระบบการเงินโลกได้แตกตัวออกจากกันอย่างมีประสิทธิภาพ แต่ก็ยังไม่มีทางแก้วิกฤติทางเศรษฐกิจอันใกล้นี้อยู่ดี “เราได้พบเจอการล่มสลายของระบบการเงิน และก็ถูกดูแลเป็นพิเศษเพื่อประคองตัวได้แม้แต่ตอนนี้ก็ยังเป็นอย่างนั้นอยู่ และไม่ใกล้เคียงก้นบึ้งเลย”
1988 เขาถูกชักชวนให้ไปร่วมในการยึดธนาคารสัญชาติฝรั่งเศสแห่งหนึ่ง Société Générale เขาปฏิเสธที่จะเข้าร่วมและภายหลังยังซื้อหุ้นในธนาคารนั้นด้วย รัฐบาลฝรั่งเศสเริ่มสิบสวนกรณีนี้ในปี 1989 และหลังจากนั้นในปี 2002 ทางศาลของฝรั่งเศสก็ตัดสินมาว่าเป็นการแลกเปลี่ยนที่ผิดกฎหมาย โดยใช้ข้อมูลวงในในทางที่ผิด (insider trading) โดยปรับตามกฎหมายฝรั่งเศสเป็นเงิน $2,300,000 ซึ่งเท่ากับจำนวนเงินที่ได้มาจากการกระทำครั้งนี้
แต่ไม่มีรับผิดใดๆ เพราะความล่าช้าในการนำคดีขึ้นศาล โซรอสปฏิเสธการกระทำใดๆ ที่ผิดกฎหมายทั้งสิ้น
และบอกว่าข่าวเรื่องการยึดธนาคารนั้นเป็นข่าวสาธารณะไม่ใช่ข่าววงใน
คดีความนี้ได้ขึ้นไปสู้ศาลสูงสุดของฝรั่งเศส ในวันที่ 14 มิถุนายน 2006 และในเดือนธันวาคม ปี 2006 เช่นกัน โซรอสได้นำคดีนี้ขึ้นศาลสิทธิบุคคลของยุโรป เนื่องจากคดีนี้ได้ไต่สวนเกินกว่า 14 ปีแล้วเป็นไปไม่ได้เลยที่จะไม่มีการแก้ตัวในชั้นศาลอย่างเป็นธรรม
2005 โซรอสเป็นหุ้นส่วนเล็กในกลุ่มผู้ลงทุน ที่พยายามจะซื้อ Washington Nationals ของ National Leagues ผู้ร่างกฎหมาย republican บางคนพูดว่าพวกเขาอาจจะเปลี่ยนการกะทำของเขาที่มี
2008 โซรอส มีชื่อเกี่ยวข้องกับ AS Roma สโมสรฟุตบอลอิตาลี แต่ตัวสโมสรไม่ได้ถูกขาย โซรอสยังเป็นผู้สนับสนุนทางการเงินของ Washinton Soccer L.P. กลุ่มที่เป็นเจ้าของกรรมสิทธิการจัดการสโมสรฟุตบอล D.C. United ใน Major League Soccer เมื่อตอนที่ลีกถูกก่อตั้งขึ้นเมื่อปี 1995 แต่เสียกรรมสิทธิไปเมื่อปี 2000
โซรอสเป็นคนใจบุญมาตั้งแต่ปี 1970 เมื่อเขาเริ่มให้ทุนทรัพย์เพื่อช่วยเหลือเด็กนักเรียนผิวดำเพื่อจะได้เข้าเรียนต่อที่มหาวิทยาลัยเคปทาวน์ในประเทศแอฟริกาใต้ และเริ่มให้ทุนต่อกลุ่มต่อต้าน Iron Curtain
โซรอสสนับสนุนทุนทรัพย์เพื่อสนับสนุนการรณรงค์งดใช้ความรุนแรงในการเปลี่ยนแปลงระบบประชาธิปไตย์ในประเทศที่เคยตกอยู่ในอำนาจของโซเวียต
ซึ่งส่วนมากจะอยู่บริเวณยุโรปกลางและยุโรปตะวันออก
เกิดขึ้นจากการมี Open Society Institute (สถาบันสังคมเปิด) และ Soros Foundation ซึ่งบางครั้งก็ใช้ชื่ออื่นเช่น Stefan Batory Foundation ในโปแลนด์
ค.ศ. 2003 PBS คำนวณว่าเขาได้บริจาคเงินทั้งหมดประมาณ $4,000,000,000 OSI บอกว่าเขาใช้เงินประมาณ $400,000,000 ต่อปีเมื่อปีที่ผ่านๆ มา
ในปี 2007 นิตยสาร Times ได้กล่าวถึงผลงานสองผลงาน นั่งคือ $100,000,000 เพื่อการพัฒนาโครงสร้างพื้นฐานอินเทอร์เน็ตของมหาวิทยาลัยในรัสเซีย
และ $50,000,000 สำหรับ Millennium Promise เพื่อกำจัดปัญหาการขาดแคลนอาหารในแอฟริกา
แต่ไม่กล่าวถึง $742,000,000 ที่โซรอสบริจาคให้กับโครงการต่างๆ ในสหรัฐ หรือว่าเขาได้ใช้เงิน กว่า $6,000,000,000,000 ไปกับการกุศล
อีกโครงการที่เห็นได้ชัดคือการช่วยเหลือนักวิทยาศาสตร์และมหาวิทยาลัยทั่วทั้งยุโรปกลางและยุโรปตะวันออก
ช่วยประชาชนช่วง Siege of Sarajevo และ Transparency International
Muhamed Yunus ผู้ได้รับรางวัลโนเบล ได้รับการสนับสนุนจาก Open Society Institute เช่นกัน
National Review บอกว่า Open Society Institute บริจาคเงิน $20,000 ให้กับ Defense Committee ของ Lynne Stewart เมื่อเดือนกันยายน ปี 2002
Lynne Stewart เป็นทนายที่ปกป้องผู้ก่อการร้ายในชั้นศาล และถูกจำคุก 2 ปี 4 เดือน ข้อหาสนับสนุนแผนการก่อการร้ายผ่านทางการประชุมกับลูกค้า
โฆษก Open Society Institute บอกว่า ณ เวลานั้นการกระทำของเขาดูมีเหตุผลที่ดีพอที่เราจะสนับสนุน
กันยายน ปี 2006 จอร์จ โซรอส ได้ถอนตัวจากการสนับสนุนโครงการสร้างเสริมประชาธิปไตย และมอบเงินกว่า $50,000,000 ให้กับ Jeffry Sach ในโครงการ Millennium Promise ที่ช่วยผู้ที่ขาดอาหารอาหารในแอฟริกาเขาบอกว่าสิ่งที่ควรสังเกตคือความสัมพันธ์ระหว่างความหิวโหยกับการปกครองที่ไม่ดีจึงทำให้การช่วยเหลือครั้งนี้มีค่า
ในปี 1980 New School for Social Research และมหาวิทยาลัยออกซฟอร์ด ได้มอบปริญญาเอกให้กับโซรอส
ในปี 1991 Corvinus University of Budapest และนอกจากนี้ยังได้รับรางวัล Yale International Center for Finance Award จาก Yale School of Management และ Laurea Honoris Causon เกียรติสูงสุด ของ University of Bologna ในปี 1995
การบริจาคให้พรรคการเมือง.
Washington Post ของวันที่ 11 พฤศจิกายน 2003 โซรอสได้กล่าวไว้ว่า การที่ทำให้ George E. Bush ได้ออกจากตำแหน่ง เป็น “เป้าหมายของชีวิต” และ “เป็นดั่งความเป็นความตาย” เขาพูดแบบขำขันว่าเขาจะยอมสละทรัพย์สินทั้งหมดที่มีเพื่อล้ม George Bush “หากมีใครซักคนจะรับประกันว่ามันจะสำเร็จ” โซรอสมอบเงิน $3,000,000,000 ให้กับ Center for American Progress $5,000,000,000 ให้กับ MoveOn และ $10,000,000,000 ให้กับ American Coming Together กลุ่มคนเหล่านี้ สนับสนุนพรรคเดโมแครต ในการเลือกตั้งเมื่อปี 2004
28 กันยายน 2004 เขาบริจาคเงินเพิ่มและเปิดตัวการพูดสุนทรพจน์หัวข้อ “ทำไมเราไม่ควรจะเลือกประธานนาธิบดีบุชอีกครั้ง” ที่ National Press Club เมืองวอชิงตัน ดีซี มีผู้ฟังหลายคนแสดงความคิดเห็นเกี่ยวกับหัวข้อที่เขาได้พูด แต่เกิดความเข้าใจผิดกันเล็กน้อยเมื่อ Dick Cheney ได้อ้างอิงเว็บไซต์ผิดจาก FactCheck.org เป็น Factcheck.com ทำให้เจ้าของเว็บไซต์นั้นต้องโอนข้อมูลไปให้โซรอส
ก่อนหน้าการเลือกตั้งในปี 2004 โซรอสไม่เคยจะบริจาคเงินให้กับการเมืองเลย Center of Responsive Politics ได้ทำการสำรวจว่า ระหว่างปี 2003-2004 จอร์จ โซรอสได้บริจาคเงินกว่า $23,581,000 ให้กับกลุ่ม 527 Group เพื่อที่จะเอาชนะ George W. Bush 527 Group เป็นกลุ่มที่ได้รับยกเว้นภาษี ตั้งชื่อตามรหัสภาษีของสหรัฐ 26.U.S.C. 527
แต่ไม่ว่าจะพยายามอย่างไร Geroge Bush ก็ได้เป็นประธานาธิบดีอีกครั้งอยู่ดี
หลังจากที่บุชได้รับเลือกอีกครั้ง โซรอสและผู้สนันสนุนอื่นๆ ได้ให้ความสนับสนุนกับกลุ่มกองทุนการเมืองอีกกลุ่มชื่อ Democracy Alliance ที่สนับสนุนเป้าหมายของ พรรคการเมือง แนวประชาธิปไตย์ โซรอส สนับสนุน McCain-Feingold ในการทำ Bipartisan Campaign Reform Act ที่ทุกคนให้ความหวังว่าจะยับยั้ง “soft money” ที่มอบให้กับการเลือกตั้งรัฐบาล โซรอสมอบ soft money ให้กับ 527 ที่ไม่มีใครจะมากล่าวหาว่าเป็นการคอรับชั่นเหมือนกับการที่จะยิบยื่นเงินให้กับพรรคการเมืองด้วยตนเอง สิงหาคม 2009 โซรอส บริจาคเงิน $35,000,000,000 รัฐ นิวยอร์ก เป็น ear marked สำหรับเด็กด้อยโอกาส เพื่อมอบให้กับผู้ปกครองที่มีบัตร benefit โดยจะได้รับเงินจำรชนว $200 ต่อเด็กคนหนึ่ง อายุทตั้งแต่ 3 -17 ปี โดยไม่จำกัดจำนวนเด็ก นอกจากนี้ โซรอสยังมอบเงิน $ 140,000,000,000 เป็นกองทุนของ นิวยอร์ก จากเงินที่ได้มาจาก federal recovery act ในปี 2009
ยุโรปตะวันออก.